SL Uradni list Evropske unije L 120/22

IZVEDBENI SKLEP KOMISIJE (EU) 2017/800

z dne 8. maja 2017

o spremembi Odločbe 2009/821/ES glede seznama mejnih kontrolnih točk in veterinarskih enot v Traces

(notificirano pod dokumentarno številko C(2017) 2899)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člena 20(1) in (3) Direktive,

ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (2), ter zlasti drugega stavka drugega pododstavka člena 6(4) in člena 6(5) Direktive,

ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (3), in zlasti člena 6(2) Direktive,

ob upoštevanju naslednjega:

(1) Odločba Komisije 2009/821/ES (4) določa seznam mejnih kontrolnih točk, odobrenih v skladu z direktivama 91/496/EGS in 97/78/ES. Navedeni seznam je v Prilogi I k navedeni odločbi.

(2) Po sporočilu Španije bi bilo treba kategorijo druge živali na mejnih kontrolnih točkah na letališču Alicante omejiti na majhne živali. Zato bi bilo treba za navedeno mejno kontrolno točko v Prilogi I k Odločbi 2009/821/ES h kategoriji O dodati opombo 10.

(3) Po sporočilu Francije bi bilo treba odobritev mejne kontrolne točke na letališču Lyon-Saint Exupéry razširiti na registrirane enoprste kopitarje. Zato bi bilo treba v Prilogi I k Odločbi 2009/821/ES spremeniti vnos za navedeno mejno kontrolno točko.

(4) Nizozemska je sporočila, da bi bilo treba kontrolno središče na mejni kontrolni točki v pristanišču Amsterdam črtati in kontrolno središče na mejni kontrolni točki v pristanišču Rotterdam premestiti na novo lokacijo. Vnosa za navedeni mejni kontrolni točki v Prilogi I k Odločbi 2009/821/ES bi bilo zato treba ustrezno spremeniti.

(5) Priloga II k Odločbi 2009/821/ES določa seznam glavnih, regionalnih in območnih uradov v celovitem računalniškem veterinarskem sistemu (Traces).

(6) Po sporočilih Irske, Italije in Avstrije bi bilo treba na seznamu območnih uradov v Traces iz Priloge II k Odločbi 2009/821/ES spremeniti nekatere vnose za navedene države.

(7) Odločbo 2009/821/ES bi bilo zato treba ustrezno spremeniti.

(8) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1

Prilogi I in II k Odločbi 2009/821/ES se spremenita v skladu s Prilogo k temu sklepu.

Člen 2

Ta sklep je naslovljen na države članice.

V Bruslju, 8. maja 2017 Za Komisijo Vytenis ANDRIUKAITIS Član Komisije

(1) UL L 224, 18.8.1990, str. 29.

(2) UL L 268, 24.9.1991, str. 56.

(3) UL L 24, 30.1.1998, str. 9.

(4) Odločba Komisije 2009/821/ES z dne 28. septembra 2009 o sestavi seznama odobrenih mejnih kontrolnih točk, določitvi nekaterih pravil za kontrolne preglede, ki jih izvajajo veterinarski strokovnjaki Komisije, in določitvi veterinarskih enot v Traces (UL L 296, 12.11.2009, str. 1).